**UČNI SKLOP: MODERNA**

Tema: Ivan Cankar, Hlapci

**Samovrednotenje učenja**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim usvojenim znanjem.

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| Poznam književnika Ivana Cankarja in bistvene značilnosti njegovih del. |  |  |  |
| Besedilo uvrstim v časovni okvir njegovega nastanka in utemeljim svojo izbiro. |  |  |  |
| Tiho in glasno preberem odlomek iz Cankarjeve tragedije Hlapci.  |  |  |  |
| Pri glasnem branju se potrudim, da s posebno govorico ponazorim razpoloženje oseb in dogajanje v dramskem besedilu. Svoje interpretativno branje znam tudi razložiti.  |  |  |  |
| Pri branju ločim govorico oseb od odrskih navodil; to pojasnim s sklicevanjem na prebrano besedilo. |  |  |  |
| Obnovim/povzamem dogajanje (podrobno in strnjeno). |  |  |  |
| Ločim glavno književno osebo od stranskih in svoje mnenje utemeljim s sklicevanjem na besedilo. |  |  |  |
| Predstavim glavno književno osebo: zunanji videz, njeno govorico, njen značaj, njen družbeni položaj, doživljanje dogajanja, motive za njeno ravnanje ipd. in svoje mnenje utemeljim s sklicevanjem na besedilo.  |  |  |  |
| Razložim svoje mnenje o ravnanju glavne in ostalih književnih oseb; pri tem se sklicujem na prebrano besedilo. |  |  |  |
| S svojimi besedami povzamem sporočilo besedila.  |  |  |  |
| Povzamem snov in temo književnega besedila.  |  |  |  |
| Ob izbranem besedilu predstavim značilnosti dramskega besedila; pri tem navajam primere iz besedila. |  |  |  |
| Poznam pojme, povezane z dramskim besedilom (didaskalije, spremno besedilo, vloge, prizor, dejanje/akt, scenograf, režiser, rekviziter, igralec). |  |  |  |
| Za razlago posameznih pojmov uporabljam SSKJ.  |  |  |  |
| Izpostavim podobnosti/razlike med tem in drugimi besedili. |  |  |  |
| Tvorim besedilnovrstno ustrezno, smiselno in razumljivo (poustvarjalno) besedilo, skladno z jezikovno in slogovno normo knjižne zvrsti, v katerem se učim izražati svoje doživljanje in razumevanje prebranega besedila. |  |  |  |

**Refleksija o učenju**

Spodnja vprašanja so ti lahko v pomoč pri razmišljanju o svojem znanju in načrtovanju učenja za izboljšane le-tega.

- Kaj že znam?

- Kaj želim še izboljšati?

- Kako so mi pri napredku pomagale različne vrste nalog?

- Na kaj moram biti pri učenju še posebej pozoren/pozorna?

- Na kaj sem pri učenju še posebej ponosen/ponosna?

- Kaj sem pri učenju spoznal/a o sebi in o svojem delu?